Καλημέρα!!! ☺

Σας άρεσε το ποίημα για την ειρήνη που σας έστειλα; Καταλάβατε πώς βάζουμε τις λέξεις σε αλφαβητική σειρά; Σήμερα θέλω να πάμε στη σελ. 55 της γλώσσας. Να μου διαβάσετε πολλές φορές το κειμενάκι!!! Για αντιγραφή θα έχετε την τελευταία πρόταση του μαθήματος. Δηλαδή: «Όμως ο κότσυφας… ξανά αυγά». (δυο φορές) Στη συνέχεια πάμε στο τετράδιο εργασιών, στη σελ. 55. Στην πρώτη άσκηση θα βάλετε τα έντομα που είναι στο πράσινο πλαίσιο σε αλφαβητική σειρά. Προσοχή! Όταν δυο λέξεις ξεκινούν από το ίδιο γράμμα, κοιτάμε το δεύτερο γράμμα για να τις βάλουμε σε αλφαβητική σειρά. Για παράδειγμα: ακρίδα, αράχνη. Ποιο γράμμα είναι πρώτο στην αλφαβήτα το κ ή το ρ; Το κ. Άρα η σωστή σειρά είναι: ακρίδα, αράχνη. Στη δεύτερη άσκηση θα γράψετε τα ονόματα των εντόμων της πρώτης άσκησης, με κεφαλαία γράμματα. Στην τρίτη άσκηση θα συμπληρώσετε η αν είναι μία ή οι αν είναι πολλοί, πολλές. Πάμε και στη σελ. 45 να κάνετε την άσκηση 8, καθώς και στη σελ. 68 την άσκηση 2. Και στις δυο βάζουμε τις λέξεις σε αλφαβητική σειρά. Πολύ προσεκτικά, λέγοντας την αλφαβήτα από μέσα σας! Μην ξεχνάτε τη λέξη που γράφετε, να τη διαγράφετε από το πλαίσιο, για να μην μπερδευτείτε. Στα μαθηματικά σας δίνω μια επαναληπτική φωτοτυπία, για να βρείτε το συμπλήρωμα σε προσθέσεις και αφαιρέσεις… ΚΑΛΗ ΜΕΛΕΤΗ!!! 🕮